|  |  |
| --- | --- |
| Forskningsudvalget |  |
| Mødereferat | 17. marts 2020 |
| Forum | Forskningsudvalg |  |
| Møde afholdt | 4. marts 2020 kl. 13:15-15.00 |  |
| Sted | 10-4-05 |  |
| Referent | Charlott Hoffmann Jensen |  |

Til stede

Andreas Bandak (AB), Jørgen Delman (JD), Fredrik Hagen (FH), Lars Højer (LH), Anne Jörgensen Lindahl (AJL), Maria Lindebæk Lyngsøe (MLL), Catharina Raudvere (CR), Kim Ryholt (KR), Jakob Skovgaard-Petersen (JSP) og Charlott Hoffmann Jensen (CHJ).

Fraværende med afbud

Trine Brox, Jørgen Bæk Simonsen, Margit Warburg

Dagsorden

1. **Godkendelse af dagsorden**

Pkt. 6 udgår pga. manglende ansøgninger. Nyt punkt indsættes: opfølgning på affiliering af forskere. Herefter blev dagsorden godkendt. CHJ refererer til næste onsdagsmøde.

1. **Opfølgning på sidste møde**

Ad pkt 4: Gæsteforskerpunkt lagt på KUnet: <https://kunet.ku.dk/fakultet-og-institut/tors/forskning/g%C3%A6steph.d_g%C3%A6steforsker/Sider/default.aspx>

Resterende punkter følges op på dagens møde.

1. **FFU sager – orientering fra Lars Højer**

FFU mødes en gang om måneden. LH opfordrer FU til at læse referaterne.

Der diskuteres et forslag til nyt kommissorie, bl.a omkring data management og hvorvidt ph.d. området skal høre under FFU.

FFU diskuterer desuden fakultetets Mål- og Handleplan, notat om klima og bæredygtighed og afventer ellers ansættelse af ny prodekan.

1. **Forskningscentre – implementering på ToRS**

LH var med i skrivegruppen under FFU, der har formuleret notatet om centerstruktur på fakultetet. Notatet er endeligt godkendt af direktionen. Udvalget diskuterede hvilke institutspecifikke retningslinjer vi skal have. Der var enighed om fortsat at bruge centerstrukturen for fag der er nedlagt, således at der eksisterer en platform, der synliggør forskningen og skaber mulighed for at søge forskningsmidler. Desuden var der enighed om at centre som udgangspunkt kører i 5 år og økonomisk støtte fra instituttet ikke kan forventes. FU skal inddrages i godkendelse af nye centre og det blev foreslået at forslag til nye centre skal i høring på instituttet. LH understregede at godkendelse af centre ligger hos både institutleder og dekan.

Udvalget diskuterede evaluering af centre og indstiller til ledelsen at centre evalueres årligt på MUS lignende møde, gerne i form af en GRUS for centrets tilknyttede forskere. Evalueringen skal sikre fremdrift i centrene, således at de fortsat fremstår som strategiske fyrtårne for instituttets forskning.

Centerpolitik, evaluering og FU’s rolle tages op igen med ny institutleder.

1. **Marie Curie 2020. godkendelse af kandidater**

I alt tre kandidater var indsendt. Alle blev godkendt. Udvalget var enige om at den nye template til ansøgning om godkendelse var for lang. Der lægges stor vægt på indstillingen fra supervisor. *CHJ udarbejder forslag til ny og kortere template til næste runde*.

1. **Miniseminaransøgninger**

Punktet udgik pga manglende ansøgninger

1. **Affiliering af forskere på ToRS**

Som opfølgning på udvalgets indstilling om mulighed for affiliering i forlængelse af ansættelse, diskuterede udvalget hvorvidt der skal være en max. længde på hvor længe man kan være tilknyttet. Der var enighed om at der skal være fleksibilitet. Da der skal søges om forlængelse efter to år og der skal vedlægges anbefaling fra fastansat, vil der være en kontrolinstans ift at ordningen ikke udnyttes. Udvalget anbefaler at ledelsen vurderer fra sag til sag.

1. **Godkendelse af afrapporteringer fra klynger**

To klynger har eksisteret i over et år og har derfor afrapporteret fra deres første år. Udvalget fastholder at de gerne vil se rapporterne for at have mulighed for at følge klyngernes aktivitetsniveau. Der var enighed om at vi skal undgå bureaukrati ved formelle godkendelser.

AB spurgte til eventuel registrering af arbejdstid som klyngetovholder. LH bemærkede at der her er tale om en aktivitet der hører under forskning og derfor ikke skal registreres i VIP skemaet. Ansøgere til klynger bør være opmærksomme på den arbejdstid, der vil ligge i at skulle stå for arrangementer.

1. **Planlægning af Forskningens dag 11. juni 2020**

LH og CHJ fremlagde udkast til program. Der var generel enighed om programmet, dog med forventning om en ekstern oplægsholder til at igangsætte diskussionen af fremtiden for forskningen på ToRS. Gruppeinddeling vil være på basis af uddannelseskoordinatorer. I tilfælde af store grupper laves undergrupper med deltagere på tværs af de fag, der indgår i uddannelsesklyngen. Det blev foreslået også at indlede med en panel diskussion med koordinatorer, som på basis af en artikel udgivet af JD om Kinastudier, forholder sig til deres egne uddannelsesretninger.

Udvalget tilsluttede sig JD’s forslag om at invitere professor Mette Halskov Hansen, IKOS, UiO, som var formand for ToRS’ evalueringspanel forrige år, som oplægsholder. JD kunne dog oplyse, at det var forventeligt, at MHH ikke ville kunne den pågældende dag og en alternativ dag vil blive foreslået. [MHH har efterfølgende accepteret og Forskningens dag er nu fastsat til torsdag d. 4. juni fra kl. 9-13 (ca.). Dagen er efterfølgende blevet aflyst pga regeringens retningslinjer for større forsamlinger]. *Et revideret udkast for program med ny dato rundsendes med referatet*.

1. **Ph.d. området**
	1. *Information fra ph.d koordinator (CR)*
* Der er stadig ingen permanent Ph.d. skoleleder.
* Instituttet har mange gæste-ph.d. studerende fra en bred vifte af fag.
* PhD planner-systemet er p.t ved at blive testet på TEO og SAMF. Det forventes primært at være til brug for administrationen af ph.d’ere, som på ToRS håndteres fint af Helene Rosenstand.
* Der skal afholdes MUS med 2. års ph.d studerende i april-maj måned 2020. JD, KR, JSP og FH sagde ok til at afholde MUS. Der tildeles max 2 ph.d. studerende til hver. *Helene ønsker besked når MUS har fundet sted*.
* Forskerservice task force i data management har inviteret sig selv til at møde gruppen af ph.d. studerende.
1. **Meddelelser**
	1. *Meddelelser fra formand og administration*
* To medlemmer er fratrådt siden sidste møde grundet pensionering: Ken Zysk og Krzysztof Stala.
* Marianne Hedegaard fratrådt da hun snart afleverer sin ph.d afhandling. Maria Lindebæk Lyngsøe er trådt ind i stedet.
* Tobias Richter har modtaget EliteForsk prisen.
* Ændringer i ToRS’ målplan sendt i høring i FU.
* Instituttet har modtaget en rapport i forlængelse af servicegennemgang vedr. informationssikkerhed. Rapporten indeholder en række anbefalinger til instituttet.
* Serampore projektet er nu landet på ToRS med start 1. februar.
	1. *Ansøgninger*
* To ERC consolidator ansøgninger indsendt i februar
* To ansøgninger indsendt til Velux HUMpraxis 3. marts
* Arts and Humanities Research Council UK ansøgning med ToRS forsker som co-PI.
* Ved DFF deadline 26. marts forventes 3 Sapere Aude ansøgninger og 2 netværksansøgninger [deadline udskudt til 2. april].
* Begge interessetilkendegivelser indsendt til Velux Kernegruppeprogrammet i december er inviteret til at sende en fuld ansøgning.
	1. *Bevillinger*
* To Marie Curie bevillinger fra 2019 deadline med hhv Trine Brox og Catharina Raudvere som supervisorer.
	1. *Information fra medlemmer*
* JSP har deltaget i en høring om fremtiden for pakhuset, der huser Afstøbningssamlingen, da huset er sat til salg.
1. **Evt.**

Forslag om at invitere den nye prodekan til FU møde blev positivt modtaget af udvalget.

Mødet slut kl. 14:45